« BUKIN AUREN DA YA DADE AKE JIRA DJ SANTALI AUREN MASOYA | MU DINGA YIWA JUNA UZURI!!! »
Macijiya ce ta shiga shagon kafinta,
Posted by ContactBahaushiya@gmail.com on July 2nd, 2020
Macijiya ce ta shiga shagon kafinta, tana kutsawa sannu a hankali, cikin rashin lura sai ta yi tuntube da zarto, wanda hakan ya ja sanadiyyar da wannan zarton ya dan karceta,
cikin bacin rai Macijiya ta juyo, ta kaiwa wannan zarto sara, wanda hakan ya yi sanadiyyar fitan jini a bakin Macijiya, kokarin neman daukar fansa, ya sa wannan Macijiya ta nannaɗe wannan zarton da nufin ta yi mika don ta karairaya shi, sai dai kuma kash! hakan ya yi sanadiyyar rasa rayuwarta ba tare da wannan zarto ya ji koda kwarzane ba.
🌺 Jan hankali: so da yawa mukan yi saurin fushi da kokarin hanzarin daukar fansa, hatta akan wanda ya saba mana cikin kuskure, kuma mu dage akan sai mun dau fansa, wanda da yawa hakan kan sanya ƙaiƙayi ya koma kan mashekiya.
# Ba a kan komai ake daukar fansa ba, kamar yadda saurin fishi kan sanya muguwar madama.